open-index/open-wikipedia-markdown huggingface dataset:
כריסטיאן מוסקרה

**כריסטיאן אנדריי מוסקרה איברגואן** (בספרדית: **Cristhian Andrey Mosquera Ibargüen**; נולד ב-27 ביוני 2004 באליקנטה שבספרד) הוא כדורגלן ספרדי המשחק בעמדת הבלם בארסנל מהפרמייר ליג ובנבחרת ספרד.

## ראשית חייו
מוסקרה נולד באליקנטה שבספרד להורים קולומביאנים. בילדותו שיחק כדורסל ובהמשך קטרגל. הוא החל לשחק כדורגל במחלקת הנוער של קרולינאס, ובהמשך עבר למחלקת הנוער של הרקולס.

## קריירת מועדונים
בשנת 2016 הצטרף מוסקרה למחלקת הנוער של ולנסיה. ב-22 באוגוסט 2020, בעת ששיחק בקבוצת הנוער של המועדון, חידש את חוזהו במועדון עד לשנת 2023. בשנת 2021 החל לשחק בקבוצת המילואים של המועדון.

לאחר שישב על ספסל הקבוצה הראשונה במשך מספר משחקים, ב-16 בינואר 2022 ערך את הופעת הבכורה שלו בקבוצה הראשונה, בניצחון 1–0 על אתלטיקו בלארס במסגרת שלב שמינית הגמר של גביע המלך הספרדי לעונת . זמן קצר לאחר מכן האריך את חוזהו במועדון עד לשנת 2025, וב-19 בינואר ערך את הופעת הבכורה שלו בלה ליגה, בתיקו 1–1 נגד סביליה במסגרת המחזור ה-21 לעונת 2021/2022.

בעונת 2023/2024 החל לשחק בקבוצה הראשונה של המועדון באופן קבוע. ב-9 בפברואר 2025 הבקיע את שער הבכורה שלו במועדון, בניצחון 2–0 על לגנס במסגרת המחזור ה-23 בליגה לעונת 2024/2025.

ב-24 ביולי 2025 חתם מוסקרה על חוזה בארסנל מהפרמייר ליג.  לאחר ששותף במספר משחקים במסגרת משחקי קדם העונה. ב-23 באוגוסט 2025 ערך מוסקרה הופעת בכורה במשחק רשמי במדי ארסנל בניצחון 5–0 על לידס יונייטד.

## קריירה בין-לאומית
מוסקרה שיחק בנבחרות הצעירות של ספרד. בשל שורשיו הקולומביאנים, הוא זכאי לייצג גם את נבחרת קולומביה, פרט לנבחרת ספרד.

מוסקרה נכלל בסגל הנבחרת האולימפית של ספרד לטורניר הכדורגל באולימפיאדת פריז (2024), וערך הופעה אחת בטורניר, בו זכתה נבחרתו במדליית זהב.

הוא נכלל בסגל נבחרת ספרד עד גיל 21 לטורניר אליפות אירופה עד גיל 21 בשנת 2025, וערך שלוש הופעות בטורניר.

במרץ 2026 זומן מוסקרה לראשונה לסגל הבוגר של נבחרת ספרד, לקראת צמד משחקי הידידות נגד סרביה ומצרים. ב-27 במרץ 2026 ערך מוסקרה בכורה בנבחרת הבוגרת בניצחון 3–0 על סרביה.

## סטטיסטיקות קריירה

### מועדונים
מעודכן ל-17 במרץ 2026

### נבחרת
מעודכן ל-31 במרץ 2026

## תארים
;הנבחרת האולימפית של ספרד
* מדליית זהב במשחקים האולימפיים (1): פריז 2024

## קישורים חיצוניים

## הערות שוליים

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני ולנסיה
קטגוריה:כדורגלני ארסנל
קטגוריה:כדורגלני נבחרת ספרד
קטגוריה:כדורגלנים ספרדים באולימפיאדת פריז (2024)
קטגוריה:אלופים אולימפיים ספרדים: כדורגל
קטגוריה:ספרדים שנולדו ב-2004
גרייס סטארק

**גרייס סטארק** (באנגלית: **Grace Stark**; נולדה ב-6 במאי 2001) היא אתלטית אמריקאית, מקום חמישי באולימפיאדה (פריז 2024), מקום חמישי באליפות העולם באולם (נאנג'ינג 2025) ובעלת התוצאה החמישית בטיבה בכל הזמנים, בריצת 100 מטר משוכות.

## ביוגרפיה
סטארק נולדה וגדלה בעיירה וייט לייק שבמישיגן. היא למדה באוניברסיטת פלורידה.

### 2022
באליפות המכללות באולם שנערכה בשנת 2022 היא זכתה בריצת 60 מטר משוכות בהשוואת שיא המכללות של בריאנה רולינס משנת 2013 בתוצאה של 7.78 שניות.

### 2024
באליפות המכללות שנערכה ביוג'ין שבאורגון בתחילת יוני 2024 היא זכתה במדליית זהב בריצת 100 מטר משוכות בתוצאה של 12.47 שניות. חודש לאחר מכן, במבחנים האמריקאים לאולימפיאדת פריז שנערכו ביוג'ין ב-30 ביוני היא סיימה במקום שלישי בריצת 100 מטר משוכות בתוצאה של 12.31 שניות, אחרי מסאי ראסל שקבעה את תוצאת השנה בעולם 12.25 שניות ואלישה ג'ונסון (12.31 שניות) ונכללה במשלחת האמריקאית לאולימפיאדה. במשחקים עצמם, היא סיימה במקום חמישי בתוצאה של 12.43 שניות, בשלב חצי הגמר היא קבעה תוצאה של 12.39 שניות.

### 2025
באליפות העולם באולם שנערכה בנאנג'ינג, הרפובליקה העממית של סין, במרץ 2025 היא סיימה במקום חמישי בריצת 60 מטר משוכות בתוצאה של 7.74 שניות, כמו התוצאה של הזוכה במדליית ארד. בשלב חצי הגמר היא קבעה את התוצאה המהירה בתחרות ושיא אישי חדש של 7.72 שניות, זהה לתוצאה שקבעה המנצחת בגמר דיוויין צ'רלטון מאיי בהאמה.

בתחרות ליגת היהלום שנערכה בפריז שבצרפת ב-20 ביוני אותה שנה היא קבעה בריצת 100 מטר משוכות שיא אישי חדש של 12.21 שניות, התוצאה החמישית בטיבה בכל הזמנים, לפני שיאנית העולם טובי אמוסן מניגריה (12.24 שניות).

## שיאים אישיים
### אצטדיון
* ריצת 100 מטר משוכות: 12.21 שניות (2025)

### אולם
* ריצת 60 מטר משוכות: 7.72 שניות (2025)

## קישורים חיצוניים

קטגוריה:אמריקאים ילידי מישיגן
קטגוריה:רצות משוכות אמריקאיות
קטגוריה:בוגרות אוניברסיטת פלורידה
קטגוריה:בוגרי אוניברסיטת פלורידה
קטגוריה:מישיגן: אתלטים
קטגוריה:אמריקאיות שנולדו ב-2001
קטגוריה:אמריקאים שנולדו ב-2001
לז'ה (עיר)

**לז'ה** (באלבנית: **Lezhë**) היא עיר בצפון-מערב אלבניה, השוכנת לחוף הים האדריאטי, בירת מחוז לז'ה.

## אטימולוגיה
בתקופה ההלניסטית ובהמשך הרומית והוונציאנית נקרא היישוב ליסוס או אלסיו (בלטינית: Lissus, Lissum, באיטלקית: Alessio), ומשמעו "חלקלק" בהתייחס לתוואי הקרקע הסמוך לים: סלע חלקלק, או אדמה חלקלקה. לאורך שנות שלטונה הממושך של האימפריה העות'מאנית בשל ההגייה של הטורקית העות'מאנית ובהמשך האלבנית הפך השם בהדרגה לשמה המודרני של העיר: לז'ה.

## היסטוריה
בכתביו של דיודורוס סיקולוס מצוין כי העיר הוקמה כפוליס ב-385 לפנה"ס על ידי דיוניסיוס הראשון (טיראן סירקוסאי) במסגרת פועלו לבצר את קו החוף האדריאטי. עם זאת, היסטוריונים מאוחרים גורסים כי העיר הוקמה על ידי מתיישבים איליריים. במהלך המאה ה-3 לפנה"ס הייתה אחת מהערים המרכזיות של ממלכת האילירים  תחת שלטונו של דמטריוס מפארוס, בעת שהייתה נתונה בעימותים צבאיים מול הרפובליקה הרומית.

במהלך המלחמה האחרונה של הרפובליקה הרומית נכבשה העיר על ידי מרקוס אנטוניוס, ובהמשך לאחר ניצחונו של אוגוסטוס קיסר נותרה בשליטת הרומים כחלק מפרובינקיית מקדוניה. בראשית ימי הביניים נשלטה העיר על ידי האימפריה הביזאנטית, תוך עימותים עם שבטים סלאביים שהיגרו לאזור. בהמשך, בשלהי ימי הביניים עברה העיר לחזקת הרפובליקה של ונציה תוך עימות מתמשך עם צבא האימפריה העות'מאנית שהתקדם לאזור. לז'ה הייתה מקום מושבו של סקנדרבג שהקים בה את "הליגה של לז'ה" ואיחד את הכוחות האלבניים נגד העות'מאנים. עם זאת, ב-1478 לאחר מותו של סקנדרבג נפלה העיר לידיו של מהמט השני, סולטאן האימפריה העות'מאנית, ונותרה בחזקת העות'מאנים במשך יותר מ-400 שנים.

ב-18 בנובמבר 1912, במהלך מלחמת הבלקן הראשונה נכבשה לז'ה על ידי כוחות הארמייה השנייה הסרבית, ובהמשך לאחר חתימת הסכם לונדון, הפכה אלבניה למדינה עצמאית ובתוכה העיר לז'ה. במהלך מלחמת העולם הראשונה נסוג הצבא הסרבי דרך אזור לז'ה בדרכו להתארגנות מחדש באי קורפו. ב-1928 הוקמה ממלכת אלבניה, ובאפריל 1939 פלשו האיטלקים לאלבניה וכבשו אותה ובכלל זה את העיר לז'ה. ב-1943, במהלך מלחמת העולם השנייה בעקבות הסכם שביתת הנשק עם איטליה, כבש הוורמאכט את אלבניה. בנובמבר 1944 שוחרר האזור על ידי כוחות צבא בריטיים ופרטיזנים קומוניסטיים בראשות אנוור הוג'ה אשר תפס את השלטון במדינה. לאורך תקופת שלטונו, הפכה לז'ה לעיר תעשייה ומספר תושביה הלך והצטמצם. באפריל 1979 התחולל רעש אדמה באזור מונטנגרו  אשר גרם לנזקים כבדים בלז'ה. העיר העתיקה חרבה, ולמבצר העתיק נגרמו נזקים כבדים.

סתיו העמים לא פסח על אלבניה, ובראשית שנות ה-90 של המאה ה-20 קרס השלטון הקומוניסטי במדינה. לז'ה הפכה למרכז עסקים ותיירות וחל גידול במספר התושבים במטרופולין הסובב אותה, כתוצאה מהגירה פנימית.

## קישורים חיצוניים

## הערות שוליים

קטגוריה:אלבניה: ערים
קטגוריה:אלבניה: ערי חוף
ניקו או'ריילי

**ניקו או'ריילי** (באנגלית: **Nico O'Reilly**; נולד ב-21 במרץ 2005 במנצ'סטר שבאנגליה) הוא כדורגלן אנגלי המשחק בעמדת הקשר והמגן השמאלי במנצ'סטר סיטי מהפרמייר ליג ובנבחרת אנגליה.

## קריירת מועדונים
או'ריילי נולד במנצ'סטר שבאנגליה, וגדל במחלקת הנוער של מנצ'סטר סיטי.

ב-10 באוגוסט 2024 ערך את הופעת הבכורה שלו בקבוצה הבוגרת של המועדון, בניצחון על מנצ'סטר יונייטד במסגרת מגן הקהילה. ב-23 באוקטובר ערך את הופעת הבכורה שלו בליגת האלופות, בניצחון 0–5 על ספרטה פראג במסגרת שלב הבתים לעונת 2024/2025. ב-11 בינואר 2025 הבקיע את שער הבכורה שלו בקריירה, בניצחון 0–8 על סלפורד סיטי במסגרת הסיבוב השלישי של גביע ה-FA. ב-19 בינואר ערך את הופעת הבכורה שלו בפרמייר ליג, בניצחון 0–6 על איפסוויץ' טאון במסגרת המחזור ה-22 לעונת 2024/2025. ב-12 באפריל הבקיע את שער הבכורה שלו בליגה, בניצחון 2–5 על קריסטל פאלאס במסגרת המחזור ה-32. בסך הכל ערך תשע הופעות ליגה בעונת 2024/2025, בהן הבקיע שני שערים.

ב-18 ביוני 2025 ערך או'ריילי את הופעת הבכורה שלו בגביע העולם למועדונים, בניצחון 0–2 על וידאד קזבלנקה במסגרת שלב הבתים לשנת 2025.

ב-26 בספטמבר האריך את חוזהו במנצ'סטר סיטי עד לקיץ 2030.

בעונת  הפך לשחקן הרכב בעמדת המגן השמאלי. בינואר החליט מאמנו פפ גווארדיולה לפתוח עם ריאן אית-נורי בעמדה זו ולהזיז את או'ריילי לעמדת הקשר, עמדתו הטבעית. בעמדה זו כבש שער בניצחון 3-0 על פולהאם במחזור הליגה ה-26, וצמד בניצחון 2-1 על ניוקאסל יונייטד במחזור ה-27.

## קריירה בינלאומית
או'ריילי שיחק בנבחרות אנגליה הצעירות עד גיל 16, 17, 18 ו-20.

ב-6 באוקטובר 2025 זומן לראשונה לנבחרת הבוגרת למשחקים נגד ויילס (ידידות) ולטביה (מוקדמות מונדיאל 2026), בשניהם ישב על הספסל.

הוא ערך את הופעת הבכורה שלו בנבחרת ב-13 בנובמבר, כששיחק משחק מלא בניצחון 2-0 על סרביה במחזור ה-9 של מוקדמות מונדיאל. גם במחזור ה-10, בניצחון 2-0 על אלבניה, שיחק משחק מלא. בנבחרת מתופקד או'ריילי כמגן שמאלי.

## תארים
;מנצ'סטר סיטי

* גביע הליגה: 2025/2026 

* מגן הקהילה: 

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:מנצ'סטר: כדורגלנים
קטגוריה:כדורגלני מנצ'סטר סיטי
קטגוריה:אנגלים שנולדו ב-2005
תוכנית סיוע

[250px|ממוזער|שמאל|חיילי [צי ארצות הברית מוסרים ארוחה לקשיש כחלק מיוזמה קהילתית באזור צ'טנוגה]]
**תוכנית סיוע** היא שיטת פעולה הננקטת לרוב מטעם גופים ציבוריים, שמטרתה ליישם מדיניות של הענקת תמיכה לאוכלוסייה נזקקת. התמיכה עשויה להתבטא בהענקת משאבים חומריים, שירותים, הנחות כספיות או סיוע מקצועי, ומיועדת להקל על התמודדות עם מצוקה, מחסור, פערים חברתיים או מצבי חירום.

תוכניות סיוע נבדלות זו מזו בתחומן, בהיקפן ובאוכלוסיית היעד שלהן. חלקן פועלות ברמה המקומית, ואחרות ברמה ארצית או בינלאומית. ישנן תוכניות קצרות טווח שמופעלות בעקבות אסון טבע, מלחמה או מגפה, ולעומתן תוכניות מתמשכות שמטרתן לצמצם פערים חברתיים או לשפר את רווחת האוכלוסייה.

לרוב, מתוקצבות תוכניות הסיוע ומופעלות על ידי ממשלות ורשויות מקומיות, ארגונים בינלאומיים, עמותות וארגוני חברה אזרחית, גופים דתיים או קהילתיים.

## מטרות נפוצות
מטרות משותפות לתוכנית סיוע רבות הן שיפור איכות החיים של אוכלוסיות מוחלשות, צמצום אי-שוויון כלכלי וחברתי, הגנה על זכויות אדם בסיסיות (כגון ביטחון תזונתי, בריאות וחינוך) וחיזוק סולידריות חברתית.

## מאפיינים
לתוכניות סיוע כמה מאפיינים נפוצים:
* קהל יעד – בדרך כלל תוכניות סיוע פונות לקהל מסוים מאוד, שיכול להיבדל במיקום גאוגרפי, גיל, מצב בריאותי ועוד.
* במקרים רבים תוכניות סיוע מוגבלות בזמן – יכול שתוכנית תופעל באופן חד פעמי למשך פרק זמן סופי, או תוכנית שמופעלת לאורך זמן אך השימוש בה על ידי אוכלוסיית היעד מוגבל בזמן.
* התקציב של תוכניות סיוע הוא ייעודי, לעיתים דורש אישור תקופתי, כלומר אינו חלק מהתקציב השוטף של הגוף המממן.
* תוכניות סיוע לרוב לא דורשות חקיקה.
* תוכניות סיוע כרוכות לעיתים ביצירת תדמית ציבורית (סטיגמה) לאלו הנעזרים בהן.

## סוגים
סוגים נפוצים של תוכניות סיוע מעניקים:
* חלוקת מזון – תוכניות המספקות מזון לאוכלוסיות מוחלשות.
* סיוע בדיור – תמיכה כספית בשכר דירה, מגורים ציבוריים או דיור זמני לנזקקים.
* סיוע חינוכי – מלגות, תוכניות תגבור לימודי או חלוקת ציוד לימודי.
* סיוע רפואי – מימון טיפולים, ביטוח בריאות מסובסד או שירותים רפואיים חינמיים.
* סיוע כלכלי – קצבאות, מענקים, הלוואות בתנאים נוחים או תמיכה אחרת.
* סיוע הומניטרי – פעולות חירום במצבי אסון, כגון אספקת מים, מחסה וציוד בסיסי.

## יעילות
בדו"ח של  של בית הספר לכלכלה של לונדון נטען כי ב-123 מדינות שנבדקו, משתמשים בתוכניות סיוע כ-2.7 מיליארד בני אדם, מתוכם הוצאו ממעגל העוני 7%.

## ביקורת

תוכניות סיוע נתפסות בציבור בדרכים מגוונות, התלויות במידת ההזדהות עם אוכלוסיות היעד, במסרים התקשורתיים סביב התוכנית ובעיצוב המדיניות. לעיתים נתפסת התוכנית ככלי חברתי חיובי לשיפור הרווחה וצמצום פערים, אך במקרים אחרים כרכיב המעודד תלות, או כנטל תקציבי. בעוד שחלק מהתוכניות נחשבות כמעין "נדבה", אחרות מוצגות כזכות בסיסית, וההבחנה בין השתיים משפיעה על מידת ההזדהות או הביקורת שהן מעוררות. גם השיח הפוליטי והתרבות הכללית במדינה משפיעים על מידת הלגיטימציה הציבורית הניתנת לתוכניות כאלה.

אחת הטענות המופנות כלפי תוכניות סיוע היא כי אינן נגישות לציבור הזקוק להן.

טענה נוספת היא כנגד בזבוז משאבים הנובע מחוסר יעילות בהפעלת תוכניות כאלו. חלקו, למשל, נובע ממידע שגוי המגיע לגופים הציבוריים שכתוצאה ממנו התכנית אינה ממוקדת ביעילות.

## לקריאה נוספת
* תוכניות סיוע בישראל, מרכז טאוב 
* תוכניות סיוע סוציאלי ברחבי העולם - תנאי זכאות והטבות, הבנק העולמי 

## הערות שוליים

קטגוריה:מדיניות ציבורית
קטגוריה:רווחה
*
קונסטנדינוס קרצאס

**קונסטנדינוס קרצאס** (ביוונית: **Κωνσταντίνος Καρέτσας**, בהולנדית: **Konstantinos Karetsas**; נולד ב-19 בנובמבר 2007 בגנק שבבלגיה) הוא כדורגלן יווני-בלגי המשחק בעמדת הקשר ההתקפי בקבוצת ראסינג גנק מליגת העל הבלגית ובנבחרת יוון.

## קריירת מועדונים
קרצאס גדל במחלקות הנוער של ראסינג גנק ואנדרלכט. בחודש ינואר 2023 חזר לראסינג גנק, והחל לשחק בקבוצת המילואים של המועדון. ב-4 במאי 2024 ערך את הופעת הבכורה שלו בליגת העל הבלגית, בהפסד 1–4 לסרקל ברוז' בעונת .

## קריירה בין-לאומית
קרצאס נולד בבלגיה להורים יוונים. הוא שיחק בנבחרות הצעירות של בלגיה.

בחודש מרץ 2025 אישרה פיפ"א לקרצאס לייצג את יוון. ב-20 במרץ 2025 ערך את הופעת הבכורה שלו בנבחרת יוון, בהפסד 0–1 לנבחרת סקוטלנד במסגרת פלייאוף ליגת האומות 2024/2025. ב-23 במרץ ערך את הבקיע את הבכורה שלו בנבחרת, בניצחון 0–3 על נבחרת סקוטלנד במשחק הגומלין, והפך למבקיע הצעיר ביותר בהיסטוריה של נבחרת יוון ושל ליגת האומות של אופ"א.

## קישורים חיצוניים

## הערות שוליים

קטגוריה:כדורגלנים יוונים
קטגוריה:קשרי כדורגל יוונים
קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני ראסינג גנק
קטגוריה:כדורגלני נבחרת יוון
קטגוריה:יוונים שנולדו ב-2007
קטגוריה:בלגים שנולדו ב-2007
לואיס הול

**לואיס קירן הול** (באנגלית: **Lewis Kieran Hall**; נולד ב-8 בספטמבר 2004 בסלאו שבאנגליה) הוא כדורגלן אנגלי המשחק בעמדת המגן השמאלי בקבוצת ניוקאסל יונייטד מהפרמייר ליג ובנבחרת אנגליה.

## קריירת מועדונים
הול נולד בסלאו שבברקשייר, אנגליה. הוא גדל במחלקות הנוער של בינפילד וצ'לסי. ב-8 בינואר 2022 ערך את הופעת הבכורה שלו בקבוצה הבוגרת של צ'לסי, בניצחון 5-1 על צ'סטרפילד במסגרת הסיבוב השלישי של גביע ה-FA לעונת , בו בישל את השער השלישי. ב-12 בנובמבר ערך את הופעת הבכורה שלו בפרמייר ליג, בהפסד 1-0 לניוקאסל יונייטד במסגרת המחזור ה-16 לעונת 2022/2023. בסך הכל ערך תשע הופעות ליגה במדי המועדון.

ב-22 באוגוסט 2023 הושאל למשך עונת 2023/2024 לניוקאסל יונייטד מהפרמייר ליג. ב-1 ביולי 2024 חתם על חוזה קבוע במועדון. הוא זכה עם המועדון בגביע הפוטבול ליג לעונת .

## קריירה בין-לאומית
הול שיחק בנבחרות הצעירות של אנגליה. ב-7 בנובמבר 2024 זומן לראשונה לסגל נבחרת אנגליה, לקראת משחקי ליגת האומות 2024/2025 נגד נבחרות יוון ואירלנד. ב-14 בנובמבר ערך את הופעת הבכורה שלו בנבחרת, בניצחון 3-0 על נבחרת יוון.

## תארים
;ניוקאסל יונייטד
* גביע הפוטבול ליג (1): 2024/2025

## קישורים חיצוניים

## הערות שוליים

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני צ'לסי
קטגוריה:כדורגלני ניוקאסל יונייטד
קטגוריה:כדורגלני נבחרת אנגליה
קטגוריה:אנגלים שנולדו ב-2004
קאנון רוק (ציור)

**קאנון רוק** (באנגלית: **Cannon Rock**) הוא ציור שמן על קנבס מאת הצייר האמריקאי וינסלו הומר, שנוצר בשנת 1895. היצירה מוצגת בגלריה 756 במוזיאון המטרופוליטן לאמנות שבניו יורק.

## תיאור היצירה
היצירה מציגה סלע בולט מתוך צוק, בצד ימין למטה, המתואר בשם "קאנון רוק" בשל דמיון צורתו לתותח כאשר מתבוננים בו מאחור. הים סביבו גועש, ובמרכז הקומפוזיציה מתואר גל מתנפץ בעל קצף לבן עבה, שנצבע בטכניקת אימפסטו מודגשת. הגוונים המרכזיים הם כחולים וירוקים כהים, המחזקים את האווירה הדרמטית של ים סוער.

## הקשר היסטורי
פראוטס נק שבמיין, שם חי וינסלו הומר במשך רוב עשרים וחמש שנות חייו האחרונות, הייתה בית לקהילה קיצית פעילה שהתפזרה בעונת החורף. הומר העדיף את עונת השפל, שהתאפיינה בשקט יחסי, בסערות עזות ובים דרמטי ומשתנה. *קאנון רוק*, המתואר כסלע בולט בצד ימין התחתון של הציור, נקרא כך בשל דמיונו לתותח הנראה מאחור, וכן בשל הצליל הרועם של הגלים המתנפצים על בסיסו בעת סערות.

הסטודיו של הומר בפראוטס נק נחשב לאחד המקומות המרכזיים בתולדות האמנות האמריקאית, ובו יצר מ־1883 ועד מותו בשנת 1910. המבקרים במוזיאון לאמנות של פורטלנד יכולים להגיע אל הסטודיו בנסיעה קצרה. החוף הנשקף ממנו מופיע בציור קאנון רוק, המוצג כיום במוזיאון המטרופוליטן לאמנות שבניו יורק.

## רקע ליצירה
בסוף המאה ה־19, צייר הומר כמה ציורי ים, בהם זרם המפרץ, *[[אור ירח, מגדלור ווד איילנד]]* (1886) ו־*נורת'איסטר* (1895). רבים מציורי הים של הומר מתארים את המאבק בין הים לחוף, ואת הגלים המתנפצים על סלעי החוף. נאמר עליהם כי הם "מן הביטויים החזקים ביותר בכל תולדות האמנות לעוצמה וליופי המסוכן של הים".

## פרשנות
לדברי ג'רלדין פאבריקנט מ־*The New York Times*, *קאנון רוק* אינה תיאור נאמן למציאות, ולדבריה "אין לציור דמיון רב למקום האמיתי". היא מציינת כי במציאות, הגל הפונה לחוף נשבר רק בשעת שפל, אך בציור נראה כאילו הוא ממלא את המפרץ בשעת גאות. החוקר פיליפ בים, בספרו *Winslow Homer in the 1890s: Prout's Neck Observed*, ציין כי הומר שינה את מבנה הסלעים האופקיים שבמקום לצורת משולש, כדי לרכז את תשומת הלב בנושא המרכזי של היצירה.

## הערות שוליים

קטגוריה:וינסלו הומר: ציורים
קטגוריה:מים באמנות
קטגוריה:ציורים ימיים
קטגוריה:ציורי שמן
קטגוריה:ציורים מהמאה ה-19
תומאס מסיוליס

**תומאס מסיוליס** (בליטאית: **Tomas Masiulis**; נולד ב-19 בספטמבר 1975) הוא כדורסלן ומאמן כדורסל ליטאי המשמש כמאמן ז'לגיריס קובנה מליגת העל הליטאית בכדורסל והיורוליג.

## קריירת משחק
גובהו של מסיוליס היה 2.05 מטרים, והוא שיחק בעיקר בעמדת הפאוור פורוורד. הוא החל את קריירת המשחק שלו ב-1994 במדי סטאטיבה יונאבה מהליגה הליטאית השנייה בכדורסל, וכעבור שנה עבר לז'לגיריס קובנה מליגת העל, עימה זכה בחמש אליפויות, בגביע ספורטה ב- ובפיב"א יורוליג ב-. באמצע עונת  עבר מסיוליס למונטפסקי סיינה מהליגה האיטלקית, וזכה עימה בגביע ספורטה.

לאחר שסיים את העונה בסיינה עבר מסיוליס לפרוקום סופוט מהליגה הפולנית, וזכה עימה בחמש אליפויות רצופות בין 2004 ל-2008. בסיום עונת 2007/08, עם שינוי בעלות המועדון והעברתו לגדיניה, שוחרר מסיוליס ושקל לפרוש. עם זאת, עקב פציעות רבות של שחקני ז'לגיריס קובנה הוא חזר לקבוצה ב-8 באוקטובר 2008 ושוחרר ב-16 בדצמבר עם תום חוזהו. למחרת הוא חתם באיישיאי קובנה, בה שיחק עד סיום עונת 2008/09, ובסיומה פרש.

## קריירה בנבחרת הלאומית
ב-1996 זכה מסיוליס עם נבחרת העתודה של ליטא באליפות אירופה (עד אז גיל 22), וכעבור שנה שיחק עימה באליפות העולם עד גיל 22.

במדי נבחרת ליטא הבוגרת שיחק מסיוליס ביורובאסקט 1997, יורובאסקט 1999 ואליפות העולם בכדורסל 1998. הוא זכה עם נבחרתו במדליית ארד בטורניר הכדורסל באולימפיאדת סידני (2000).

## קריירת אימון
באוקטובר 2009 התחיל מסיוליס את הקריירה שלו כמאמן כדורסל, ואימן את הקבוצה עד גיל 14 של ז'לגיריס. בינואר 2010 הוא מונה לעוזר מאמן איישיאי קובנה, וב-2011 מונה למאמן הראשי של ז'לגיריס-2, קבוצת המילואים של ז'לגיריס קובנה. הוא שימש בתפקיד עד 2018, אז מונה לעוזרו של שארונאס יאסיקביצ'יוס בקבוצה הבוגרת. הוא המשיך עם שאראס גם בברצלונה (2020–2023) ופנרבחצ'ה (2023–2025), עד שב-28 ביוני 2025 מונה למאמנה הראשי של ז'לגיריס.

בנוסף, ב-2013 מונה מסיוליס למאמן נבחרת הנוער של ליטא (עד גיל 18), עימה זכה במדליית ארד בגביע העולם בכדורסל עד גיל 19, ובשנים 2014–2016 שימש כמאמן נבחרת ליטא בכדורסל עד גיל 20 והוביל אותה לגמר אליפות אירופה בכדורסל עד גיל 20 2016, בו הפסידה ל.

## חיים אישיים
בנו של מסיוליס, גיטיס, גם הוא כדורסלן, המשחק נכון ל-2025 בריטאס וילנה.

## קישורים חיצוניים

*פרופיל, באתר פיב"א החדש

## הערות שוליים

קטגוריה:כדורסלנים ליטאים
קטגוריה:מאמני כדורסל ליטאים
קטגוריה:כדורסלני ז'לגיריס קובנה
קטגוריה:כדורסלני מנס סאנה סיינה
קטגוריה:כדורסלני פרוקום סופוט
קטגוריה:כדורסלני נבחרת ליטא
קטגוריה:כדורסלנים באולימפיאדת סידני (2000)
קטגוריה:ספורטאים ליטאים בפולין
קטגוריה:ספורטאים ליטאים באיטליה
קטגוריה:זוכי מדליית ארד אולימפית
קטגוריה:מאמני ז'לגיריס קובנה
קטגוריה:ליטאים שנולדו במאה ה-20
קטגוריה:ילידי 1975
איזבלה ויטאקר

**איזבלה ויטאקר** (באנגלית: **Isabella Whittaker**; נולדה ב-15 בפברואר 2002) היא אתלטית אמריקאית. אלופת העולם (טוקיו 2025) בריצת שליחות 4x400 מטר, שיאנית אמריקה ובעלת התוצאה השנייה בטיבה בכל הזמנים בריצת 400 מטר באולם.

## ביוגרפיה
ויטאקר נולדה וגדלה בלורל , מרילנד, אחת מארבע אחים ואחיות ובתם של ג'יל ופול אתלטים מצטיינים. אמא שלה ג'יל אצנית משוכות ואבא שלה פול רץ למרחקים בינוניים. אחותה הצעירה, ג'ולייט, סיימה במקום שביעי באולימפיאדה (פריז 2024) בריצת 800 מטר. היא לומדת באוניברסיטת ארקנסו.

### 2024
באליפות המכללות שנערכה ביוג'ין, אורגון ביוני 2024 היא סיימה במקום חמישי בריצת 400 מטר בתוצאה של 50.17 שניות.

במבחנים האמריקאים לאולימפיאדת פריז שנערכו ביוג'ין בסוף יוני היא סיימה במקום שישי בריצת 400 מטר בתוצאה של 50.68 שניות ונכללה במשלחת האמריקאית למשחקים אך בסופו של דבר היא לא השתתפה בתחרויות.

### 2025
#### שיאנית אמריקה
באליפות המכללות באולם שנערכה בוירג'יניה ביץ', וירג'יניה ב-15 במרץ 2025 היא קבעה בריצת 400 מטר שיא אמריקה חדש והתוצאה השנייה בטיבה בכל הזמנים של 49.24 שניות, 7 מאיות השנייה איטי משיא העולם של פמקה בול מהולנד, שנייה סיימה אליה באטלר (49.97 שניות).

במסגרת ליגת היהלום שנערכה באוסלו ביוני היא ניצחה בריצת 400 מטר בשיא אישי חדש של 49.58 שניות וחמישה ימים לאחר מכן, בסטוקהולם היא ניצחה בתוצאה של 49.78 שניות.

## שיאים אישיים
### אצטדיון
* ריצת 200 מטר: 22.76 שניות (2025)
* ריצת 400 מטר: 49.58 שניות (2025)

### אולם
* ריצת 400 מטר: 49.24 שניות (2025), **שיא אמריקה**

## קישורים חיצוניים

קטגוריה:אמריקאים ילידי מרילנד
קטגוריה:אצניות אמריקאיות
קטגוריה:מרילנד: אתלטים
קטגוריה:אמריקאים שנולדו ב-2002
קטגוריה:אמריקאיות שנולדו ב-2002
דייוויד אדלמן

**דייוויד לנארד אדלמן** (באנגלית: **David Leonard Adelman**; נולד ב-15 במאי 1981) הוא מאמן כדורסל אמריקאי המשמש כמאמנה של דנוור נאגטס מליגת ה-NBA. בנו של כדורסלן העבר וחבר היכל התהילה של הכדורסל כמאמן, ריק אדלמן.

## ראשית חייו
אדלמן נולד למרי קיי וריק אדלמן בסיילם, אורגון, והיה מביא כדורים במשחקי פורטלנד טרייל בלייזרס כשאביו שימש כמאמנה. הוא שיחק כדורסל בתיכון הישועי בביברטון, אורגון, לצד מייק דאנליבי הבן, לימים שחקן NBA והג'נרל מנג'ר של גולדן סטייט ווריורס. אדלמן למד באוניברסיטת דרום ניו המפשייר, שם שיחק כדורסל מכללות בחטיבה II של ה-NCAA, וסיים תואר ראשון בהיסטוריה.

## קריירת אימון
### תיכונים (2002–2011)
ב-2002 החל אדלמן את קריירת האימון שלו כעוזר מאמן בהתנדבות בתיכון הישועי בביברטון, בו למד. ב-2006 מונה למאמן הראשי בתיכון לינקולן בפורטלנד, והוביל את הקבוצה לשלוש אליפויות עירוניות (2006/07, 2009/10 ו-2010/11) ולגמר אליפות המדינה בדרג 6A.

### עוזר מאמן ב-NBA (2011–2025)
ב-2011 מונה אדלמן למאמן פיתוח שחקנים במינסוטה טימברוולבס, תחת אביו ריק אדלמן. לאחר פרישתו של ריק ב-2014 המשיך אדלמן במינסוטה, ושימש כמאמן הראשי של הקבוצה בליגת הקיץ של ה-NBA וכעוזרם של פליפ סונדרס וסם מיטשל.

ב-2016 מונה אדלמן לעוזרו של פרנק ווגל באורלנדו מג'יק, וב-2017 חתם בדנוור נאגטס ושימש כעוזר מאמן תחת מייקל מלון. ב- זכה אדלמן עם הנאגטס באליפות ה-NBA לאחר ניצחון 4–1 בגמר על מיאמי היט.

### מאמן ראשי בדנוור (2025–הווה)
ב-8 באפריל 2025 מונה אדלמן למאמן הראשי הזמני של הנאגטס לאחר פיטוריו של מלון, שלושה משחקים בלבד לסיום עונת . הוא ניצח בכל שלושת המשחקים שנותרו בעונה הסדירה והוביל את דנוור לניצחון 4–3 על לוס אנג'לס קליפרס בסיבוב הראשון של פלייאוף ה-NBA לפני הפסד בתוצאה זהה לאלופה בסופו של דבר אוקלהומה סיטי ת'אנדר בסיבוב השני.

ב-22 במאי 2025 מונה אדלמן למאמן הראשי הקבוע של הקבוצה.

## חיים אישיים
אדלמן הוא אחד מששת ילדיהם של מרי קיי וריק אדלמן, חבר היכל התהילה של הכדורסל. שלושה מאחיו גם הם פנו לאימון כדורסל: אחותו קתי אדלמן ואחיו מאמנים קבוצות תיכונים באורגון, ואחיו אר. ג'יי. שימש כעוזר מאמן, סקאוט ורכז וידאו בסיאטל סופרסוניקס, סקרמנטו קינגס, יוסטון רוקטס ומינסוטה טימברוולבס לפני שנהרג בתאונת דרכים בשנת 2018. בן דודו של אדלמן, דן בורק, שימש גם הוא עוזר מאמן ב-NBA.

## הערות שוליים

קטגוריה:מאמני דנוור נאגטס
קטגוריה:מאמני כדורסל אמריקאים
קטגוריה:אמריקאים שנולדו ב-1981
אמיר קרייצר

**אמיר קרייצר** (נולד ב-20 באוגוסט 1973) הוא מדען ביו-רפואי ויזם ישראלי, בעל תואר דוקטור, המתמחה בתחום הביו-חומרים והמכשור הרפואי. ייסד וניהל מספר חברות בתחום הביוטכנולוגיה, ומחזיק במספר פטנטים בתחום הטכנולוגיות הרפואיות.

## ביוגרפיה
קרייצר יליד בת ים, השלים את כל לימודיו האקדמיים באוניברסיטת תל אביב. הוא בעל תואר ראשון בהנדסה מכנית בהתמחות בבקרה ורובוטיקה, תואר שני במדעי והנדסת חומרים בהתמחות בביו-חומרים ושתלים רפואיים, ותואר דוקטור בהנדסה ביו-רפואית. במסגרת הדוקטורט חקר בין היתר סטנטים ומכשירים רפואיים לשחרור מבוקר של תרופות, תוך התמקדות באפיון חומרים ועיבוד פולימרים. בנוסף, השלים תואר MBA באסטרטגיה ויזמות מאוניברסיטת תל אביב.

לאחר סיום לימודיו שימש כמרצה לקורס ביו-חומרים במחלקה להנדסה ביו-רפואית באוניברסיטת תל אביב.

ד"ר קרייצר הוא נגן גיטרה חובב וחבר להקה של חובבים המופעים באופן קבוע במועדונים.

## יזמות וקריירה מקצועית
### Augma Biomaterials
את דרכו היזמית החל קרייצר עם הקמת חברת **Augma Biomaterials**, שעסקה בפיתוח חומרי השתלת עצם לרפואה הדנטלית. שימש כמנכ"ל ו-CTO. החברה השיקה שני מוצרים מסחריים.

### Medibrane
בשנת 2015 ייסד את חברת **Medibrane** יחד עם אלעד עינב. החברה, הממוקמת בראש העין, מתמחה בציפויים פולימריים למכשירים רפואיים, בעיקר סטנטים ורשתות. פיתחה טכנולוגיות ייצור מתקדמות ופלטפורמת הדבקה בין מתכת לפולימר. בשנת 2018 זכתה בפרס ראשון בכנס הבינלאומי לחדשנות במערכות קרדיווסקולריות בישראל. החברה קיבלה השקעה מהחברה האמריקאית Resonetics.

### EarWays Medical
בשנת 2018 הקים קרייצר את חברת **EarWays Medical**, העוסקת בפיתוח מוצרים לניקוי תעלת האוזן. המוצר המרכזי מבוסס על קצה סליל גמיש לניווט עדין. החברה קיבלה אישורי FDA, CE, ואישור משרד הבריאות בישראל.

### Ivory Graft
קרייצר משמש מנכ"ל חברת **Ivory Graft**, שהוקמה ב-2013, ומפתחת חומרי השתלה דנטליים מבוססי דנטין. המוצר העיקרי, "Ivory Dentin Graft", מבוסס על טכנולוגיה של ספיגה הדרגתית לצורך שיקום עצם.

### Exero Medical
שותף מייסד בחברת **Exero Medical**, שפיתחה חיישן רפואי מתכלה לזיהוי מוקדם של דליפות במערכת העיכול לאחר ניתוח. החיישן מוגדר כ-"Breakthrough Device" על ידי ה-FDA. בשנת 2025 גייסה החברה 12.7 מיליון דולר להמשך פיתוח.

### חברות ויזמות מרכזיות

## התמחויות מקצועיות
קרייצר פיתח מומחיות נרחבת במספר תחומים מרכזיים:
* הנדסת חומרים פולימריים לשימוש רפואי: עם דגש על פיתוח חומרים חדשניים למכשור רפואי
* פולימרים ביו-קולטים וצמנטים: חומרים המתפרקים באופן טבעי בגוף לאחר מילוי תפקידם הרפואי
* ביו-חומרים מתקדמים: פיתוח חומרים המדמים תכונות טבעיות של רקמות אנושיות
* שחרור תרופות מבוקר: טכנולוגיות המאפשרות שחרור מדויק של תרופות במקום ובזמן הנדרשים
* הנדסת רקמות: פיתוח טכנולוגיות לשיקום והחלפת רקמות פגועות

## פעילות כיועץ
פעל כיועץ עצמאי לחברות בתחום הביו-חומרים, בהן סייע בזיהוי אתגרים, בחירת חומרים, סימולציות ועיצוב תהליכי ייצור.

## הכרה ופרסים
חברותיו של קרייצר זכו לתמיכת רשות החדשנות ולמענקים מקרנות השקעה בארץ ובחו"ל. חברת Medibrane זכתה בפרס בתחרות סטארט-אפים בינלאומית.

## קישורים חיצוניים
* amir-kraitzer
* 
* טל שחף, יוצאת מהגראז': אקסרו מפתחת חיישן רפואי מתכלה, 16 בספטמבר 2022, אתר tech12
* 
* נועה אלבוחר, פולימרים ביישומים רפואיים, 28 בינואר 2020, אתר plastictime

## הערות שוליים

קטגוריה:מדענים ישראלים
קטגוריה:יזמי היי-טק ישראלים
קטגוריה:בעלי תואר דוקטור מאוניברסיטת תל אביב
קטגוריה:ישראלים שנולדו ב-1973
ג'ורדן אוט

**ג'ורדן אוט** (באנגלית: **Jordan Ott**; נולד ב-1 במרץ 1985) הוא מאמן כדורסל אמריקאי המשמש כמאמנה של פיניקס סאנס מליגת ה-NBA.

## ביוגרפיה
אוט נולד במקונלסבורג, פנסילבניה. בשנים 2004–2007 למד אוט לתואר ראשון בניהול ספורטיבי באוניברסיטת המדינה של פנסילבניה, ושימש כמנהל הסטודנטים של קבוצת כדורסל המכללות של האוניברסיטה תחת המאמן אד דצ'ליס.

לאחר שסיים את לימודיו באוניברסיטת פן סטייט עבר אוט לאוניברסיטת המדינה של מישיגן. בזמן שלמד לתואר שני בניהול ספורט הוא שימש כעוזר מאמן בכיר לטום איזו וכמתאם וידאו.

### עוזר מאמן ב-NBA (2013–2025)
ב-2013 החל אוט את קריירת האימון שלו ב-NBA, כמתאם וידאו באטלנטה הוקס תחת המאמן הראשי מייק בודנהולצר. באליפות האמריקות בכדורסל 2015 הוא שימש כעוזר מאמן לקני אטקינסון בנבחרת הרפובליקה הדומיניקנית בכדורסל, וב-2016 מונה לעוזרו בברוקלין נטס. הוא שימש בתפקיד זה גם תחת ז'אק ווהן וסטיב נאש.

ב-2022 מונה לעוזרו של דרווין האם בלוס אנג'לס לייקרס, ובתפקיד זה זכה בטורניר אמצע העונה של ה-NBA 2023, וב-2024 מונה לעוזרו של אטקינסון בקליבלנד קאבלירס. בטורניר האולסטאר של  שימש כמאמן קבוצת הכוכבים העולים של קנדיס פארקר, שהודחה בחצי הגמר.

### מאמן פיניקס סאנס (2025–הווה)
ב-6 ביוני 2025 מונה אוט למאמן ראשי בפיניקס סאנס.

## הערות שוליים

קטגוריה:אמריקאים ילידי פנסילבניה
קטגוריה:מאמני כדורסל אמריקאים
קטגוריה:בוגרי אוניברסיטת המדינה של מישיגן
קטגוריה:בוגרי אוניברסיטת המדינה של פנסילבניה
קטגוריה:מאמני פיניקס סאנס
קטגוריה:פנסילבניה: כדורסלנים
קטגוריה:אמריקאים שנולדו ב-1985
אליה באטלר

**אליה באטלר** (באנגלית: **Aaliyah Butler**; נולדה ב-5 בנובמבר 2003) היא אתלטית אמריקאית, אלופה אולימפית (פריז 2024) ואלופת העולם (טוקיו 2025) בריצת שליחות 4x400 מטר. אלופת המכללות (2025) ובעלת התוצאה השביעית בכל הזמנים באולם (49.78 שניות) בריצת 400 מטר.

## ביוגרפיה
באטלר נולדה וגדלה בפורט לודרדייל פלורידה. משנת 2022 היא לומדת באוניברסיטת ג'ורג'יה.

### 2024
#### מדליית זהב אולימפית
במבחנים האמריקאים לאולימפיאדת פריז שנערכו ביוג'ין, אורגון בסוף יוני 2024 היא סיימה במקום שני בריצת 400 מטר בתוצאה של 49.71 שניות, אחרי קנדל אליס (49.46 שניות) ולפני אלכסיס הולמס (49.78 שניות). במשחקים עצמם, שנערכו באוגוסט היא זכתה במדליית זהב בריצת שליחות 4x400 מטר לאחר שהשתתפה בשלב המוקדמות וסיימה במקום 21 בריצת 400 מטר בתוצאה של 51.18 שניות, בשלב המוקדמות היא קבעה תוצאה של 50.52 שניות.

### 2025
בתחרות שנערכה באולם בקולג' סטיישן, טקסס ב-1 במאי 2025 היא קבעה בריצת 400 מטר שיא איש חדש, תוצאת השנה בעולם באותה עת והתוצאה השישית בטיבה בכל הזמנים באותה העת, 49.78 שניות. שבועיים לאחר מכן, באליפות המכללות באולם שנערכה בוירג'יניה ביץ', וירג'יניה ב-15 במרץ היא סיימה בריצת 400 מטר בתוצאה של 49.97 שניות, אחרי איזבלה ויטאקר שקבעה שיא אמריקה חדש והתוצאה השנייה בטיבה בכל הזמנים של 49.24 שניות, 7 מאיות השנייה איטי משיא העולם של פמקה בול מהולנד.

באליפות המכללות שנערכה ביוג'ין ביוני אותה שנה היא זכתה במדליית זהב בריצת 400 מטר בשיא אישי חדש של 49.26 שניות.

## שיאים אישיים
### אצטדיון
* ריצת 400 מטר: 49.09 שניות (2025)

### אולם
* ריצת 400 מטר: 49.78 שניות (2025)

## קישורים חיצוניים

קטגוריה:אמריקאים ילידי פלורידה
קטגוריה:פורט לודרדייל: אישים
קטגוריה:אצניות אמריקאיות
קטגוריה:אתלטיות אפרו-אמריקאיות
קטגוריה:אתלטיות אמריקאיות באולימפיאדת פריז (2024)
קטגוריה:אלופות אולימפיות אמריקאיות: אתלטיקה
קטגוריה:פלורידה: אתלטים
קטגוריה:אמריקאיות שנולדו ב-2003
קטגוריה:אמריקאים שנולדו ב-2003
בניין הרברט הובר

**בניין הרברט קלארק הובר** (באנגלית: **Herbert C. Hoover Building**) הוא משכנה המרכזי של מחלקת המסחר של ארצות הברית, השוכן בשדרות החוקה שבמרכז וושינגטון די. סי. ומהווה חלק מפרויקט "המשולש הפדרלי" (Federal Triangle). הבניין נחנך בינואר 1932 ונקרא מאז 1982 על שמו של הנשיא לשעבר הרברט הובר, אשר שימש קודם לכן כמזכיר המסחר ויזם את הקמתו.

## היסטוריה
הקרקע לבניית הבניין נרכשה בשנת 1910 וכללה שטח ביצתי הסמוך לנחל טייבר אזור שנחשב בעבר למזוהם ובלתי ראוי להתיישבות עם השנים הפך האזור לחלק מתוכנית פיתוח עירונית רחבת היקף שהולידה את מתחם המשולש הפדרלי הבנייה החלה ב־4 באוקטובר 1927 וב־10 ביוני 1929 הונחה אבן הפינה בטקס בהובלת הנשיא הרברט הובר המבנה נחנך בינואר 1932 ובשנת 1982 נקרא רשמית על שמו.

הבניין תוכנן בסגנון נאו־קלאסי על ידי משרד האדריכלים יורק אנד סוייר אורכו 320 מטרים והוא כולל שלושה אגפים מלבניים המחוברים באמצעות מפרקי התרחבות בשל מיקומו מעל תוואי נחל טייבר הבניין כולל שלושת אלפים שלוש מאות ואחד עשר חדרים שטח רצפה נטו של מיליון תשעים ושלושה אלף רגל רבוע מעל אחד עשר מיליון לבנים ושש עשרה אלף וארבע מאות טונות של פלדה.

הבניין תוכנן כך שיתאים לצרכים הייחודיים של כלל אגפי מחלקת המסחר השונים כגון מתקני אחסון לפטנטים עבור לשכת הפטנטים תצפיות כוכבים על הגג עבור הסקר הגאודטי ומתקני מיכון עבור לשכת מפקד האוכלוסין הסוויטה של מזכיר המסחר נבנתה עם מערכת מיזוג נפרדת היחידה בבניין באותה עת וחופתה בעץ אגוז אמריקאי.

במרתף המבנה הוקם האקווריום הלאומי של ארצות הברית שפעל באתר במשך עשרות שנים עד לסגירתו הסופית בשנת 2013 האקווריום כלל למעלה מ־1000 בעלי חיים מ־200 מינים והיה האקווריום הציבורי הוותיק במדינה.

בשנת 1970 עבר המבנה שיפוץ מקיף שכלל התקנת מערכת מיזוג אוויר מרכזית המבנה ממשיך לשמש עד היום כמרכז הפעילות המנהלית של מחלקת המסחר של ארצות הברית והוא מהווה ציון דרך אדריכלי והיסטורי בפיתוחה של הבירה הפדרלית.

## קישורים חיצוניים

## הערות שוליים

קטגוריה:מחלקת המסחר של ארצות הברית
קטגוריה:וושינגטון די. סי.: בנייני משרדים
קטגוריה:שדרת החוקה
בניין בנק פרידמן

**בניין בנק פרידמן** (באנגלית: **Freedman's Bank Building**; לשעבר: **Treasury Annex**) הוא מבנה פדרלי הממוקם בכיכר לאפאייט בוושינגטון די.סי, המשמש את מחלקת האוצר של ארצות הברית. המבנה הוקם בשנת 1918, על פי תכנונו של האדריכל קאס גילברט, ונבנה בסגנון נאו-קלאסי התואם את בניין מחלקת האוצר הראשי הסמוך. הבניין ניצב באתר בו שכן במקור בניין Freedman's Savings and Trust Company – הבנק שהוקם לאחר מלחמת האזרחים האמריקנית כדי לסייע בשיקום הכלכלי של העבדים המשוחררים. כיום משמש הבניין כמטה המשרד לבקרה על נכסים זרים (OFAC).

## המבנה
הבניין כולל שש קומות ומרתף, והוא מחובר לבניין האוצר הראשי באמצעות מנהרה תת-קרקעית. המבנה תוכנן להכיל אור טבעי דרך חלון תקרה מרכזי רחב, ונבנה עם מינימום קישוטים בהתאם לשיקולים תקציביים ואדריכליים.

האתר ההיסטורי המקורי שימש את Freedman's Bank – מוסד פיננסי שנוסד בצו פדרלי בשנת 1865 במטרה לאפשר לאפרו-אמריקאים שחרור כלכלי לאחר ביטול העבדות. הבנק נוהל במקור מניו יורק, אך מיקומו הועבר לוושינגטון די.סי, והוא פתח 37 סניפים ב־17 מדינות. הבנק קרס בשנת 1874 בעקבות המשבר הפיננסי של 1873, והמבנה המקורי נהרס ב־1899.

ביום 7 בינואר 2016, לציון 150 שנה להקמת Freedman’s Bank, שינה מזכיר האוצר דאז ג'ייקוב לו את שם המבנה ל־Freedman's Bank Building. במקביל הוצבו לוחות הסברה ותערוכות קבע באתר, על מנת להנחיל את מורשת הבנק ותרומתו לתולדות הכלכלה האפרו-אמריקאית. המהלך נתמך על ידי פעיל זכויות האדם והיזם ג'ון הופ בראיינט.

הבניין נכלל בשנת 1964 ברשימת השימור של מחוז קולומביה על ידי ועדת הציוני דרך, והוא מהווה חלק מהמחוז ההיסטורי של כיכר לאפאייט. כיום משמש הבניין את מחלקת האוצר של ארצות הברית לצרכים משרדיים שוטפים.

## קישורים חיצוניים

## הערות שוליים

קטגוריה:מחלקת האוצר של ארצות הברית
קטגוריה:וושינגטון די. סי.: בנייני משרדים
אור ירח, מגדלור ווד איילנד

**אור ירח, מגדלור ווד איילנד** (באנגלית: **Moonlight, Wood Island Light**) הוא ציור שמן על קנבס מאת הצייר האמריקאי וינסלו הומר, שהושלם בשנת 1894. היצירה מתארת נוף ימי לילי בחופי מיין, ומבוססת על מראה שצפה בו האמן מאזור סטודיו בפרוּטס נק. הציור נוצר בפעולה מהירה וחד־פעמית לאור ירח בלבד, והוא נמנה עם יצירותיו המאוחרות של הומר בז'אנר ציורי הים. כיום שמור הציור באוסף מוזיאון המטרופוליטן לאמנות בניו יורק, ומוצג בגלריה 770.

## תיאור היצירה
הציור מתאר סצנה ימית שקטה באור ירח, ללא נוכחות אנושית. גלי הים המרוחקים והשמים משתלבים בגוני כחול־אפור דומים, ללא ניגוד חד בין קרקע לשמיים. לאורך צדו השמאלי של הציור נמשך נתיב אור אנכי שמפצל את החשכה. כתם צבע אדמדם על קו האופק מייצג את מגדלור ווד איילנד , מדרום לפרוּטס נק, אך אינו מובחן למתבונן שאינו מכיר את ההקשר. התזת מים קלה בחזית יוצרת חריגה בודדת בתוך סצנה שנראית שקועה בשנת לילה שקטה.

## תהליך היצירה
ציור נוצר בקיץ 1894 בעקבות התפרצות רגעית של השראה. על פי הביוגרף ויליאם האו דאונס, הומר יצא מפתח ביתו בערב קיץ, הבחין במראה ימי יוצא דופן וקרא "יש לי רעיון!", מיהר לסטודיו, נטל את הציוד, וירד אל קו החוף. הוא צייר את היצירה תוך ארבע או חמש שעות, כולה באור הירח, ולא נגע בה שוב לאחר מכן. הומר תיאר מאוחר יותר את מיקומו המדויק של המגדלור, עובדה שהבהירה את כוונתו למתבוננים.

## הסבר לשם היצירה
שם היצירה מתאר שני יסודות מרכזיים המופיעים בה. המונח "אור ירח" מתייחס לעובדה שהציור כולו צויר בלילה, באור הירח בלבד, במהלך ערב קיץ אחד, וללא מגע נוסף לאחר סיומו. הביטוי "מגדלור ווד איילנד" מתייחס לכתם צבע אדום קטן על קו האופק, המייצג את אורה של תחנת המגדלור באי ווד, מדרום לפרוּטס נק שבמיין. זיהוי זה נמסר על ידי האמן עצמו.

## הערות שוליים

קטגוריה:מים באמנות
קטגוריה:וינסלו הומר: ציורים
קטגוריה:ציורים ימיים
קטגוריה:מוזיאון המטרופוליטן לאמנות
קטגוריה:הירח באמנות
בן זיסקוביץ'

**בן ברל זיסקוביץ**' (בפינית: **Ben Berl Zyskowicz**); (נולד ב-24 במאי 1954) הוא פוליטיקאי יהודי-פיני ממפלגת הקואליציה הלאומית. היהודי הראשון שנבחר לפרלמנט של פינלנד. היה יושב ראש הסיעה של מפלגתו בפרלמנט בשנים 1993 - 2006.

## ביוגרפיה
בן זיסקוביץ' נולד בהלסינקי לאברהם זיסקוביץ' ואסתר פרידמן. אברהם, יליד פולין, היה ניצול שואה, שהצליח לשרוד במחנות ריכוז מיידנק וזקסנהאוזן. לאחר המלחמה הוא הועבר על ידי ארגוני סיוע יהודים לשוודיה, שם פגש את אסתר פרידמן, יהודייה ילידת פינלנד והתחתן איתה. בשנת 1953 עברו בני הזוג עם בתם (אחותו של בן זיסקוביץ' ) לפינלנד. אברהם זיסקוביץ' עבד בנמל הלסינקי ונהרג בתאונת עבודה, כאשר בן היה בן 6.

בן זיסקוביץ' למד בבית ספר יהודי בהלסינקי ובהמשך בתיכון ממלכתי. לאחר סיום תיכון למד משפטים באוניברסיטת הלסינקי - סיים את הלימודים בשנת 1978. הוא התחיל לעסוק בפוליטיקה עוד במהלך לימודיו בתיכון. בגיל 16 הפך לחבר בפלגת הקואליציה הלאומית. במרץ 1979 נבחר לפרלמנט הפיני מטעם המפלגה וכך הפך ליהודי הראשון שאי פעם נבחר לפרלמנט וגם לאחד הצירים הצעירים ביותר בפרלמנט (נבחר חודשיים לפני יום הולדתו ה-25). הוא היה חבר במספר ועדות בפרלמנט (ועדת החוץ, ועדת החוקה, ועדת הבנקים). בשנים 1993 - 2006 היה יושב ראש סייעת מפלגתו בפרלמנט. בשנת 2011, מילא באופן זמני (כחודשיים) את תפקיד יושב ראש הפרלמנט.

בן זיסקוביץ' נשוי לרחימה חוסנדין, בת לקהילת הטטרים בפינלנד. לזוג שני ילדים - בן ובת.

## קישורים חיצוניים
* 

* ביוגרפיה של בן זיסקוביץ' באתר הפרלמנט הפיני.

קטגוריה:פוליטיקאים פינים
קטגוריה:יהודים פינים
קטגוריה:מעוטרי מסדר הוורד הלבן של פינלנד
קטגוריה:בוגרי אוניברסיטת הלסינקי
קטגוריה:פינים שנולדו ב-1954
רדיו שטח 3

"**רדיו שטח 3**" הוא אלבום האולפן התשיעי של פאר טסי. האלבום יצא ב-28 ביוני 2025.

## רקע והפקה
פאר טסי הוציא את אלבום האולפן השביעי שלו, "רדיו שטח", בנובמבר 2022, שזכה להצלחה מסחרית רבה ומתוכו בלטו השירים "אהבה חולה" ו-"38". במאי 2024 הוציא אלבום המשך, "רדיו שטח 2", אשר יצא ללא סינגל מקדים, וכלל בתוכו 20 שירים. "רדיו שטח 3" הוא אלבום המשך לשני אלבומים אלו.

טסי הודיע על יציאת האלבום בהפתעה ב-27 ביוני, ערב לפני יום יציאת האלבום, דרך הרשתות החברתיות פייסבוק ואינסטגרם.

## רשימת רצועות

## קישורים חיצוניים

* 

## הערות שוליים

קטגוריה:אלבומי פאר טסי
קטגוריה:אלבומי המשך
קטגוריה:אלבומי הפתעה
קטגוריה:אלבומים בעברית
אמא שלי, ג'יין מנספילד

**אמא שלי, ג'יין מנספילד** (באנגלית: **My Mom Jayne**) הוא סרט תיעודי משנת 2025 בבימויה של מרישקה הרגיטאי. זהו הסרט הראשון שהרגיטאי ביימה. הסרט בוחן את חייה של אימה המנוחה של הרגיטאי, השחקנית והדוגמנית האמריקאית, ג'יין מנספילד. הסרט הוקרן בבכורה עולמית בקטגוריית הקלאסיקה של קאן בפסטיבל קאן ה-78 ב-17 במאי 2025, שם היה מועמד לפרס הזהב. הסרט יצא לאקרנים בקולנוע ב-20 ביוני 2025, ויצא לאקרנים ב-HBO וב-Max ב-27 ביוני 2025.

בישראל, ניתן לצפות בסרט ביס, סלקום, ו-HOT.

## תוכן הסרט

בסרט מגלה הרגיטאי שאביה הביולוגי לא היה השחקן מיקי הרגיטאי , אלא הבדרן והזמר איטלקי-אמריקאי נלסון סרדלי  שלג'יין מנספילד היה רומן איתו בעת שהייתה פרודה ממיקי הרגיטאי. בסרט נפגשת מרישקה איתו ועם שתי אחיות-למחצה שלה מאביה הביולוגי, שידעו במשך שנים רבות שהן אחיות שלה, אבל לא פנו אליה עד שהיא פנתה אליהן.

## הפקה
הבמאית מרישקה הרגיטאי הייתה רק בת שלוש כשאימה, השחקנית ג'יין מנספילד, נהרגה בתאונת דרכים. הרגיטאי אמרה כי "הסרט הזה הוא מלאכת אהבה וכמיהה. זהו חיפוש אחר האם שמעולם לא הכרתי, שילוב של חלק ממני שמעולם לא היה לי, והחזרת סיפורה של אימי והאמת שלי לעצמי". בעוד שמשפחתה של הרגיטאי היססה בהתחלה לגבי בחירתה לעשות את הסרט התיעודי, הם נתנו את ברכתם והסכימו להשתתף בסרט.

## הפצה
הסרט הוכרז ב-8 באפריל 2025. הסרט הוקרן בבכורה בקטגוריית הקלאסיקה של פסטיבל קאן ה-78 ב-17 במאי 2025.

הסרט הוקרן בפסטיבל טרייבקה בין 13 ל-15 ביוני 2025, הוא גם זכה להקרנה קולנועית מוגבלת ב-20 ביוני 2025. הסרט יצא לאקרנים ב-HBO, ובשירות הסטרימינג Max, ב-27 ביוני 2025.

## קישורים חיצוניים

## הערות שוליים

קטגוריה:סרטים תיעודיים אמריקאיים
קטגוריה:סרטים אמריקאיים משנת 2025
קטגוריה:סרטים באנגלית
אורן בן ישי

**מקס אורן בן ישי** (22 בדצמבר 1965 – 5 בפברואר 1984) היה חייל צה"ל, שנספה לאחר שניסה לחלץ אנשים לכודים מבית מלון בחוף ים המלח שבו פרצה שרפה. בן ישי עוטר על מעשהו בעיטור צל"ש הרמטכ"ל.

## ביוגרפיה
אורן בן ישי נולד בעיר דימונה. למד בבית ספר יסודי ובבית ספר תיכון בעירו והמשיך את לימודיו בבית הספר מבואות ים שבמושב מכמורת. התנדב למשמר האזרחי בעירו.
בסתיו 1983 התגייס לצה"ל והוצב בחיל התותחנים. 

ב-5 בפברואר 1984 בעת שנמצא בדרכו מחופשה ליחידתו היה עד לשריפה שפרצה במלון מוריה שלחוף ים המלח. הוא סטה מדרכו, נכנס למלון הבוער וניסה לסייע לאנשים שנלכדו בתוכו, ועקב כך נספה. באסון נספתה גם אחת מעובדות המלון.

על מעשהו עוטר אורן בן ישי בצל"ש הרמטכ"ל. כתב העיטור מספר על פעולתו:

[250px|ממוזער|שמאל|[מצבה|מצבתו של אורן בן ישי בבית הקברות הצבאי בדימונה]]
מותו של אורן בן ישי נקבע בבית החולים הדסה עין כרם שבירושלים. הניח הורים ושתי אחיות. הוא הובא לקבורה בבית הקברות הצבאי בעירו דימונה.

## הנצחה
שמו של אורן בן ישי הונצח באנדרטה לחללי חיל התותחנים, בבית יד לבנים בדימונה ובגלעד שהוצב לזכרו ליד מלון מוריה בים המלח. משפחתו הוציאה ספר לזכרו וספרייה תורנית בדימונה נקראה על שמו. משרד הביטחון נטע על שמו עץ ביער המגינים.

## ראו גם
* הפיגוע בקו 961

## לקריאה נוספת
* **אורן ז"ל**, ייעוץ וגרפיקה: אברהם פלדות; ארגון והפקה: ענתבי דן, דימונה, תשמ"ד.

## קישורים חיצוניים
* 
** 
* ידיעות מאתר עיתונות יהודית היסטורית:
** אורי בינדר, עגורנים ענקיים חילצו את העובדים והאורחים שנלכדו בקומות העליונות, מעריב, 6 בפברואר 1984
** שלמה גבעון, דימונה מספידה את אורן ושלה, מעריב, 7 בפברואר 1984

קטגוריה:חיילי חיל התותחנים
קטגוריה:חללי צה"ל
קטגוריה:מעוטרי צל"ש הרמטכ"ל
קטגוריה:בוגרי בית הספר הימי מבואות ים
קטגוריה:דימונה: אישים
קטגוריה:אישים הקבורים בבתי קברות צבאיים ישראליים
קטגוריה:ישראלים שנולדו ב-1965
קטגוריה:ישראלים שנפטרו ב-1984
ג'וניור פיוס

**ג'וניור אודמה פיוס** (באנגלית: **Junior Udeme Pius**; נולד ב-20 בדצמבר 1995 בניגריה) הוא כדורגלן ניגרי המשחק בעמדת הבלם.

## קריירת מועדונים
פיוס גדל במחלקת הנוער של פורטו, ושיחק בקבוצות הבוגרות של פורטו ב' (קבוצת המילואים של פורטו), אווש, סזארנסה, סנז'ואננסה, טונדלה, פאסוש די פריירה, רויאל אנטוורפן, סנט טרוידן, בוטושאן וג.ד. שאביש.

ב-28 ביוני 2025 חתם במכבי בני ריינה מליגת העל הישראלית.

## תארים
;רויאל אנטוורפן
* הגביע הבלגי (1): 2019/2020

## קישורים חיצוניים

## הערות שוליים

קטגוריה:כדורגלנים ניגרים
קטגוריה:בלמי כדורגל ניגרים
קטגוריה:כדורגלני אווש
קטגוריה:כדורגלני טונדלה
קטגוריה:כדורגלני פאסוש די פריירה
קטגוריה:כדורגלני רויאל אנטוורפן
קטגוריה:כדורגלני סינט טראודן
קטגוריה:כדורגלני בוטושאן
קטגוריה:כדורגלני מכבי בני ריינה
קטגוריה:כדורגלנים זרים בישראל
קטגוריה:ניגרים שנולדו ב-1995
כלא קרצ'אק

**כלא קרצ'אק** (בפרסית: **زندان قرچک**) הוא בית כלא לנשים איראני הממוקם בעיר קרצ'אק באיראן (30 ק"מ דרום–דרום־מזרחית לטהרן). הכלא מכונה גם זינדאן-זנאן-רי (כלא הנשים של רי), "כלא הנשים קרצ'אק" או "כלא וראמין".

## תנאי בריאות ותברואה
הכלא היה בעבר דיר לבעלי חיים. תנאי הבריאות בכלא קרצ'אק ירודים מאוד. המקום שורץ ג'וקים וזוחלים ארסיים, אין בו מערכת ביוב תקינה או מים נקיים והשירותים דומים לבורות חיצוניים. ילדים עד גיל ארבע כלואים עם אימהותיהם באותם תנאים. על פי ועדת הנשים של המועצה הלאומית להתנגדות איראן (NCRI), בית החולים של הכלא לא היה מצויד כראוי להתמודדות עם התפרצויות נגיף הקורונה ולא היו בו מסכות או ציוד סניטרי לאסירות.

באולמות שתוכננו לפחות מ-100 אסירות דחוסות יותר מ-150 ולעיתים אף 600 אסירות. שבעת האגפים של הכלא מכילים בין 1400 ל-2000 אסירות, פי שניים עד שלושה מהקיבולת הנומינלית.

## אסירות

ב-23 במאי 2020 נעצרה סוהילה חיג'אב (Soheila Hejab, בפרסית: سهیلا حجاب), בוגרת משפטים בת 30, שנידונה ל-18 שנות מאסר בשל הקמת קבוצת זכויות נשים. היא זומנה לבית המשפט לערעורים ולאחר שיצאה מהדיון נעצרה באכזריות על ידי סוכני משמרות המהפכה והועברה לקרצ'אק.

ביוני 2020 דווח כי אסירות פוליטיות בקארצ'אק נדבקו בקורונה.

ב-26 ביולי 2020 האקדמאית האוסטרלית קיילי מור-גילברט הועברה מכלא אווין לקרצ'אק. מור-גילברט הוחזרה מאוחר יותר לאווין ושוחררה בנובמבר 2020.

ב-20 באוקטובר 2020 פעילת זכויות האדם ועורכת הדין נסרין סוטודה הועברה מכלא אווין לקרצ'אק.

## תגובות
כלא קרצ'אק רשום תחת סעיף 106 של "חוק הסנקציות נגד יריבותיה של אמריקה" (CAATSA) של ארצות הברית, על רקע הוצאות להורג ללא משפט, עינויים והפרות זכויות אדם אחרות.

ב-7 בדצמבר 2021 הוסיפה מחלקת האוצר של ארצות הברית את סוגרה ח'ודדאדי המתוארת כ"מנהלת הנוכחי של קראצ'אק", לרשימת האזרחים המיוחדים המוגדרים בסנקציות (SDN). נכסיהם של אנשים ברשימה מוקפאים ואזרחים אמריקאים אינם מורשים בדרך כלל לקיים עימם קשרים עסקיים. לפי ההודעה, חודאדאדי "נשאה באחריות למתן הפקודה ולמעורבות ישירה בתקיפה אלימה ב-13 בדצמבר 2020 נגד אסירות מצפון באגף 8, יחד עם לפחות 20 סוהרים נוספים. לפי דיווחים פומביים, הסוהרים תקפו את האסירות באלות ואקדחי הלם. חודאדאדי יזמה את התקיפה כנקמה על כך שהאסירות מימשו את זכותן לחופש ביטוי".

## ראו גם
* זכויות האדם באיראן

## קישורים חיצוניים

## הערות שוליים

קטגוריה:איראן: בתי סוהר
מורונדבה

**מורונדבה** (בצרפתית: **Morondava**; ממלגשית morona lava, שמשמעותו היא "חוף ארוך") היא עיר במדגסקר, עיר הבירה של מחוז מנאבה . העיר ממוקמת בדלתה של נהר מורונדבה (Morondava River). אוכלוסיית העיר נכון ל-2018 היא 53,510 תושבים.

## אוכלוסייה
השבט השולט הוא שבט סקאלווה,  אבל יש גם אוכלוסיות המשתייכות לשבטים אחרים, כמו שבט בטסילאו , שבט צימיהטי , שבט מרינה , מקואה  וגם אנשים ממוצא אירופי.

## תחבורה וכבישים
לאייר מדגסקר יש טיסות סדירות לשדה התעופה מורונדבה. הכביש הראשי לעיר שופץ. עם הקמת הכביש החדש, נסיעה מאנטננריבו למורונדבה במונית-ברוס אורכת כ-12 שעות. כתוצאה מכך, פירוגים הם אמצעי תחבורה פופולרי המשמש להובלת אנשים וסחורות לאורך החוף, במיוחד למורומבה (Morombe).
* RN 34  ו־RN 35  לאיווטו , אמבוסיטרה ואנטסיראבה.
* RN 8  ל־.

## אקולוגיה
שמאל|ממוזער| שדרת הבאובב
העיר מפורסמת, בין היתר, בזכות שדרת הבאובב הסמוכה. עצי הבאובב הענקיים הם מורשת בת 800 שנה של היערות הטרופיים הצפופים ששגשגו במקום בעבר. עם השנים, ככל שאוכלוסיית המדינה גדלה, היערות נכרתו בהתמדה, והותירו רק את עצי הבאובב, שאותם שימרו המקומיים מסיבות דתיות. כריתת היערות עדיין נמשכת, כאשר שטחים נרחבים באזור זה, כולל כמה מעצי הבאובב המעטים שנותרו, מנוקים כדי לפנות מקום למטעי קנה סוכר.

שמורת הטבע צינגי דה במראהה, אתר מורשת עולמית של אונסק"ו, ממוקמת 150 ק"מ צפונית למורונדבה. הדרך ממורונדבה גרועה, אך ניתן להגיע לצינגי דה במראהה ברכב 4x4 תוך כ-10 שעות. בדרום יש את שמורת אנדרנומנה.

יער קירינדי  הוא שמורת טבע הנמצאת במרחק של כ-60 ק"מ ממורונדבה. ניתן לראות בשמורה מינים רבים של למורים מקומיים, כמו גם צמחים ובעלי חיים אחרים.

## חינוך
בתי ספר בינלאומיים בצרפת:
* בית הספר היסודי

## דת
* הדיוקסיה הקתולית – קתדרלת מרים מלכת העולם .
* פיאנגוננה ג'סוסי מאמוני מורונדבה
* FJKM - Fiangonan'i Jesoa Kristy eto Madagasikara (כנסיית ישוע המשיח במדגסקר )
* FLM – פיאנגוננה לוטרנה מלגאסי – הכנסייה הלותרנית המלגזית 

יש בעיר גם 4 מסגדים.

## גלריית תמונות

## קישורים חיצוניים

* What are the historical causes of deforestation in Madagascar and what is the situation today?

## הערות שוליים

קטגוריה:מדגסקר: ערים
מנחם שפירא

**מנחם שפירא** (נולד בניסן ה'תשל"ז, 27 באפריל 1977) הוא איש ציבור ופוליטיקאי חרדי מטעם דגל התורה. מכהן כסגן וממלא מקום ראש עיריית בני ברק, יושב ראש דגל התורה בעיר ומנהל המחלקה המוניציפלית שלה. בעבר כיהן כחבר מועצת העיר מודיעין עילית וכיועץ לסמנכ"ל שירותי בריאות כללית. בוגר תוכנית מעוז למנהיגות ציבורית.

## ביוגרפיה
נולד בירושלים לרב אביעזר שפירא, משגיח ישיבת קול תורה לצעירים ורב בית המדרש של חסידות דרוהוביץ'. למד במוסדות של ישיבת קמניץ ובישיבה גדולה למד בישיבת קול תורה. לאחר נישואיו התגורר במודיעין עילית, למד בכולל לדיינות וקיבל סמיכה לרבנות.

### פעילות ציבורית
בין השנים 2003–2013 כיהן כחבר מועצת העיר מודיעין עילית, כחבר הנהלה ומחזיק תיק תברואה. במהלך כהונתו הוביל פתיחת שירותי קבלת קהל לצורך הנחות בארנונה.

בשנת 2013 החליף את יעקב אשר במועצת עיריית בני ברק ובעקבות כך עבר להתגורר בבני ברק, מונה לסגן ראש העיר ובהמשך שימש כסגן ראש העיר ברוטציה עם אגודת ישראל תוך החזקת תיק התחבורה, הכספים, הפיקוח והשיטור העירוני. מכהן כממלא מקום ראש העיר ויושב ראש ועדת תכנון ובנייה. בתקופתו החלה אכיפה נרחבת יותר בתחום הבנייה הבלתי חוקית, לצד טיפול בתשתיות עירוניות ושיפור התחבורה.

במסגרת כהונתו ייסד את סניף בני ברק של "איגוד בני הישיבות".

שפירא משמש במקביל כמנהל המחלקה המוניציפלית של דגל התורה, תפקיד אליו מונה על ידי יושב ראש התנועה, חבר הכנסת משה גפני. במסגרת זו הוא אחראי על ניהול וליווי של כ־100 נציגי דגל התורה בכ־45 רשויות מקומיות ומועצות אזוריות - כולל ראשי ערים, סגנים וחברי מועצה. הוא שותף לגיבוש הסכמים קואליציוניים ומעקב אחר יישומם. שותף לארגון אירועים ארציים מטעם דגל התורה, בהם הפגנת החרדים נגד גיוס בני ישיבות (2014)(2025) ויזם פרויקטים חברתיים בתחום הדיור לזוגות צעירים.

בשנת 2014 יזם כינוס של עשרות סגני ראשי ערים מטעם התנועה, בשיתוף ח"כים ורבנים, לצורך תיאום ולמידה מוניציפלית.

בעבר שימש כיועץ לסמנכ"ל שירותי בריאות כללית וכחבר ועד מנהל ברשת גני הילדים של אגודת ישראל.

## קישורים חיצוניים
*
*
*
## הערות שוליים

קטגוריה:בוגרי ישיבת קול תורה
קטגוריה:פעילי דגל התורה
קטגוריה:חברי מועצת העיר בני ברק
קטגוריה:משפחת אבי עזרא זליג שפירא
קטגוריה:ישראלים שנולדו ב-1977
יואב צוקרמן

**יואב צוקרמן** (15 בפברואר 1889 − 15 במרץ 1958) היה חקלאי בגדרה ואחיינו של יהושע חנקין. עסק בגאולת אדמות בשפלה ובצפון הנגב (בשיתוף עם אחיו עשהאל צוקרמן).

## ביוגרפיה
יואב צוקרמן נולד ב-1889 בגדרה לשלמה זלמן אבינועם צוקרמן ולרבקה למשפחת חנקין (אחותו של יהושע חנקין). שני ההוריה היו מקבוצת ביל"ו שעלתה במסגרת העלייה הראשונה. משפחת האב התיישבה בגדרה ומשפחת האם בראשון לציון והשניים נישאו ב-1887 והתיישבו בגדרה שם נולד יואב.

בנעוריו למד בבית ספר בגדרה ועם סיום לימודיו נשלח על ידי כי"ח ללמוד הוראה בבית ספר של הרשת בפריז, צרפת. כשחזר ארצה, לאחר הסמכתו, החל ללמד בבית ספר כי"ח ביפו.

לאחר מספר שנים בהוראה החליט לעסוק במסחר ונהג לרכוש תבואה בנגב ולהוביל אותה לנמל יפו. כמו כן עסק במסחר במיכון חקלאי וסייע להכניס מכונות למושבות יהודה. בעבודה זו בא במגע קרוב עם ערביי ארץ ישראל ולמד את שפתם ומנהגיהם.

ב-1911, זמן קצר לאחר נישואיו, עזב צוקרמן את הארץ לארצות הברית והתיישב בבוסטון שם עסק במסחר. ב-1935 חזר ארצה ורכש בית ומשק.

במקביל לטיפוח המשק שלו פנה צוקרמן לקק"ל בהצעה לסייע להם ברכישת אדמות ולאחר שנענע התמסר לרכש קרקעות כשהוא הולך בדרכי דודו יהושע חנקין ותוך שיתוף פעולה עם אחיו עשהאל צוקרמן. פרויקט הרכישה הראשון שלו היה ביבנה שם היו האדמות שרכש חנקין פזורות והיה צורך לרכוש עוד אדמות כדי לייצר רצף טריטוריאלי שמאפשר עיבוד חקלאי. לאחר ההצלחה ביבנה רכש צוקרמן אדמות עבור כפר ורבורג וכפר מנחם. ב-1936 רכש את האדמות עליהן הוקם קיבוץ נגבה ובאותה שנה רכש את אדמות "אבו זבורה" שעליהן הוקם, ב-1943, מצפה גבולות (בהמשך הוקם במקום קיבוץ גבולות). לאחר רכישות אלו המשיך צוקרמן לרכוש אדמות בצפון הנגב בואכה באר שבע.

לאחר מלחמת העצמאות פנו אל צוקרמן ידידים ערבים שסייעו לו ברכישת אדמות וצוקרמן פעל על מנת להחזיר חלק מהם לאדמותיהם. כך למשל היה השושבין בהחזרת ערבים לשכונת ג'וואריש הלוד.

בשנות ה-50 הועסק צוקרמן על ידי משרד החקלאות במשא ומתן עם נציגי השבטים הבדואים בנגב בניסיון להסדיר התיישבות קבע של הבדואים.

## משפחתו
צוקרמן נישא למינה לבית ברגר שהוריה, דב ברל ודבורה ברגר, היו ממשפחות מייסדי תל אביב. לזוג נולדו בארצות הברית שני בנים (יוסף ואליעזר צבי) כשאחד מהבנים (יוסף) חזר ארצה והשני נשאר לגור שם.

נפטר ב-1958 הובא למנוחות בבית הקברות הישן בגדרה. אשתו מינה נפטרה ב-1967.

## הנצחה
ב-1962 נוסדה "הקרן על שם מר יואב צוקרמן ז"ל" שנועדה להנציח את שמו של צוקרמן דרך פעילות ציבורית בתחומים של חינוך, תרבות, מדע, ספורט ורווחה.

## קישורים חיצוניים
* 
* יואב צוקרמן, באלבום משפחות ראשון לציון
* 
* הפרופיל של יואב צוקרמן, באתר ג'ני

## הערות שוליים

קטגוריה:גדרה: אישים
קטגוריה:גואלי אדמות בארץ ישראל
קטגוריה:אנשי היישוב ילידי הארץ
קטגוריה:אישים הקבורים בגדרה
קטגוריה:ישראלים שנולדו ב-1889
קטגוריה:ישראלים שנפטרו ב-1958